als_Latn dik_Latn sag_Latn
Ndikimi i Beogradit, ka bërë që procesi zgjedhor në veri të vendit, i banuar me shumicë serbe, të jetë i tensionuar. Për të ndihmuar që procesi zgjedhor të mos prishet, atë rajon po e viziton komandanti i KFOR’it, Giovanni Fungo si edhe ambasadori amerikan, Greg Delawie.
Gazeta Metro mëson se komandati Fungo, vizitën në veri e ka bërë me kërkesë të Policisë së Kosovës, lidhur me tensionimin e situates atje, dhe nderhyrjen e Beogradit zyrtar në procesin zgjedhor.
Serbia përveç se po fton serbët hapur që të votojnë për një subjekt të caktuar politik, në këtë rast Listën Serbe, mësohet se ka angazhuar edhe 180 autobusë, për të sjellë në veri për të votuar, serbë të Kosovës që jetojnë në Serbi.
Në zgjedhjet e 11 qershorit serbët janë të ndarë në disa parti politike, por Beogradi po insiston që Lista Serbe të fitojë sa më shumë ulëse në Kuvendin e Kosovës, pasi ky grupim politik, është I kontrolluar e edhe i krijuar direkt nga shteti serb. /gazetametro.net
als_Latn als_Latn als_Latn als_Latn